Michael Melchior

Michael MELCHIOR (; naskiĝis la 31-a de januaro 1954 en Kopenhago) estas dan-norvega ortodoksa rabeno kaj israela politikisto de la modera, maldekstra religia partio Meimad.

Melchior devenas de dana rabena familio, studis en Jerusalemo kaj estis Ĉefrabeno de Norvegio dum 30 jaroj. Ekde 1986 li loĝas ĉefe en Israelo. Li estris la Meimad ekde 1996 kaj estis elektita al la Knesset en 1999. Li estis reelektita en 2003 kaj 2006. De aŭgusto 1999 ĝis marto 2001 li estis Ministro pri Sociaj Aferoj kaj Diasporaj Aferoj, poste sub Ŝimon Peres de marto 2001 ĝis novembro 2002 li estis Vicministro pri Eksterlandaj Aferoj.

En januaro 2005, en la posta registaro sub Ariel Ŝaron, li unu estis nomumita vicministro pri edukado, kulturo kaj sporto, post kiam la Laborista Partio reeniris la registaron. En junio 2006, li fariĝis vicministro pri sociaj kaj diasporaj aferoj, sed denove demisiis post kiam la Laborista Partio retiriĝis el la registaro en novembro de la sama jaro. Melchior estis reelektita kiel Knesset-membro en 2006, kaj fariĝis la prezidanto de la Komitato pri Edukado, Kulturo kaj Sportoj.

Kiam la partio Meimad finis sian kunlaboron kun la Laborista Partio, ĝi kandidatiĝis en la elektoj de 2009 en alianco kun la Israela Verda Movado . Ĝi ne sukcesis transiri la balotsojlon, kaj Melchior mem ne atingis la Knesset-on.

Unu el liaj filoj, Jair Melchior, estas ĉefrabeno de Danio ekde septembro 2014.

 Referencoj 

 Eksteraj ligiloj 

 'Farante Dion' aŭ la graveco de religia pacfarado: intervjuo kun Rabeno Melchior - revuo Fathom

Kategorio:Israelaj ministroj
Kategorio:Israelaj rabenoj
Kategorio:Israelaj politikistoj